English: Thank you for that. Actually, on your last point, it is something that the service definitely does look at, because after a cold snap, you can anticipate that from about five to seven days onwards, you'll see an influx of patients as a result of that cold snap. That's part of the extra exacerbation of pressure in January, because of the December cold snap. But, equally, some of the other cold periods that we've had through the rest of this winter have seen additional flows into our emergency departments. It's an undeniable part of where we are, and having enough flex in our ability to plan for staff capacity and bed capacity is part of our very real challenge in managing and running the service. I take on board your point about hot food, and I'll come back to you on that particular point, because I do recognise the point you're making about staff. That also goes into your very welcome opening comments about Maria Battle. I think all chairs in health boards take very seriously the privilege they feel about getting to do this job within the national health service and recognising that, as well as challenging the leadership of the health board to have a strategy and success for the future, actually, they want to be there to support staff. And you'll see lots of chairs and vice-chairs who take the opportunity to go around and have that interaction with staff. It is almost always welcomed by people who otherwise may not know who the chair of the health board is, apart from maybe a picture in an entrance that they may well have stopped looking at some time ago. So, it's a really good example of the commitment right across the healthcare system. I just want to deal with your final point about admissions and recognising age. We come back to this challenge of what that means for our system, because if you admit someone because they have one particular thing that has gone wrong with them that causes an admission, you often find that they have other healthcare challenges as well. The danger is that if you say, 'I will now treat all of those things whilst you're in a hospital', you potentially end up keeping that person there for longer. There's something, then, about what that does to that person, because if they've been managing those other challenges relatively successfully, and they're happy to deal with that risk in their own home, there's something about how paternalistic our system can potentially be, where we're saying to people, 'You are not allowed to manage this risk in your own home', as opposed to, 'How do we help and support you to manage this risk in your own home, which you've done successfully up to this point in time?' That's not to say that people who have undiagnosed conditions that they could and should be helped with shouldn't be, but it's still about a conversation with that person, and that goes into the heart of having a more equal relationship between the healthcare provider and the citizen. What is the challenge? What is the issue? And, how do we talk about it and agree on a way forward? That, in itself, would help to release some of our time and capacity, because hospital is a great place to be if you're really ill and you need a service, and need some emergency care, in particular. But, actually, particularly once you're older, if you're there and you're delayed and you can't get out, it starts to cause a different challenge for you with a lack of mobility and a potential for other risks as well from being in the hospital system. So, it's in everyone's interest to have that greater flow out of our system if they no longer need to be there, and how we help and support people to have as much care as possible in their own homes.
Welsh: Diolch ichi am hynny. Mewn gwirionedd, ar eich pwynt olaf, mae'n rhywbeth y mae'r gwasanaeth yn bendant yn ei ystyried, oherwydd ar ôl cyfnod oer, gallwch chi ddisgwyl o tua pump i saith diwrnod wedi hynny, y byddwch yn gweld mewnlifiad o gleifion o ganlyniad i'r cyfnod oer hwnnw. Mae hynny'n rhan o'r gwaethygu ychwanegol ar y pwysau ym mis Ionawr, oherwydd cyfnod oer mis Rhagfyr. Ond, yn yr un modd, mae rhai cyfnodau oer eraill a gawsom drwy weddill y gaeaf hwn wedi gweld llif ychwanegol yn ein hadrannau achosion brys. Mae'n sicr yn rhan o ble yr ydym ni, ac mae cael digon o hyblygrwydd yn ein gallu i gynllunio ar gyfer capasiti o ran staff a nifer y gwelyau yn rhan o'n her go iawn mewn rheoli a rhedeg y gwasanaeth. Rwy'n derbyn eich pwynt chi ynghylch bwyd poeth, ac fe ddof yn ôl atoch chi ar y pwynt penodol hwnnw, oherwydd rwy'n cydnabod y pwynt yr ydych chi'n ei wneud am staff. Mae hynny'n wir am eich sylwadau agoriadol sydd i'w croesawu'n fawr am Maria Battle. Credaf fod holl gadeiryddion y byrddau iechyd yn cymryd o ddifrif y fraint y maen nhw'n ei theimlo am gael gwneud y gwaith hwn o fewn y gwasanaeth iechyd gwladol a chydnabod, yn ogystal â herio arweinyddiaeth y bwrdd iechyd i gael strategaeth a llwyddiant ar gyfer y dyfodol, mewn gwirionedd, eu bod yn dymuno bod yno i gefnogi staff. A byddwch chi'n gweld llawer o gadeiryddion ac is-gadeiryddion sy'n manteisio ar y cyfle i fynd o amgylch a rhyngweithio gyda'r staff. Mae bron bob amser yn cael ei groesawu gan bobl sydd fel arall efallai heb wybod pwy yw cadeirydd y bwrdd iechyd, ac eithrio efallai am ddarlun mewn mynedfa y maen nhw efallai wedi rhoi'r gorau i edrych arno beth amser yn ôl. Felly, mae'n enghraifft dda iawn o'r ymrwymiad ar draws y system gofal iechyd. Hoffwn ymdrin â'ch pwynt olaf am dderbyniadau a chydnabod oed. Fe ddown yn ôl at yr her hon o beth y mae hynny'n ei olygu ar gyfer ein system, oherwydd os ydych chi'n derbyn rhywun am fod ganddyn nhw un peth penodol sydd wedi mynd o'i le gyda nhw sy'n achosi iddyn nhw gael eu derbyn, rydych chi'n aml yn canfod bod ganddyn nhw heriau gofal iechyd eraill hefyd. Y perygl yw os ydych chi'n dweud, 'Byddaf bellach yn trin yr holl bethau hynny tra eich bod mewn ysbyty', o bosibl rydych chi'n cadw'r person hwnnw yno am gyfnod hirach yn y pen draw. Mae rhywbeth, wedyn, am yr hyn y mae hynny'n ei wneud i'r person hwnnw, oherwydd os ydyn nhw wedi bod yn rheoli'r heriau eraill yn gymharol llwyddiannus, ac maen nhw yn hapus i ymdrin â'r risg honno yn eu cartref eu hunain, mae rhywbeth am ba mor dadol y gall ein system fod o bosibl, lle'r ydym yn dweud wrth bobl, 'Ni chewch chi reoli'r risg hon yn eich cartref eich hun', yn hytrach na, 'Sut ydym ni'n eich helpu ac yn eich cefnogi chi i reoli'r risg hon yn eich cartref eich hun, yr ydych chi wedi'i wneud yn llwyddiannus hyd yn hyn?' Nid yw hynny'n golygu na ddylai pobl sydd â chyflyrau heb gael diagnosis ohonyn nhw y gellid ac y dylid eu helpu gyda nhw gael hynny, ond mae'n dal i fod yn ymwneud â sgwrs gyda'r person hwnnw, ac mae hwnnw yn mynd i wraidd cael perthynas fwy cyfartal rhwng y darparwr gofal iechyd a'r dinesydd. Beth yw'r her? Beth yw'r broblem? A sut allwn ni siarad am hyn a chytuno ar ffordd ymlaen? Ynddo'i hun, byddai hynny'n helpu i ryddhau rhywfaint o amser a chapasiti, gan fod ysbyty yn lle gwych i fod ynddo os ydych chi'n sâl iawn ac mae angen gwasanaeth arnoch chi ac angen rhywfaint o ofal brys, yn arbennig. Ond, mewn gwirionedd, yn arbennig pan fyddwch chi'n hŷn, os ydych chi yno ac rydych chi'n cael eich oedi ac ni allwch chi fynd allan, mae'n dechrau achosi her wahanol i chi gyda diffyg symudedd a'r potensial ar gyfer risgiau eraill hefyd o fod yn system yr ysbyty. Felly, mae er budd pawb i gael y llif gwell hwnnw allan o'n system os nad oes angen iddyn nhw fod yno mwyach, a sut yr ydym yn helpu a chefnogi pobl i gael cymaint o ofal â phosibl yn eu cartrefi eu hunain.